
 16.9.2021
 BG
 Официален вестник на Европейския съюз
 L 328/107
 РЕШЕНИЕ 2/2021 НА КОМИТЕТА ПО ТЪРГОВИЯТА ЕС—КОЛУМБИЯ—ПЕРУ—ЕКВАДОР
 от 17 август 2021 година
 за изменение на решения No 1/2014, No 2/2014, No 3/2014, No 4/2014 и No 5/2014, за да се вземе предвид присъединяването на Еквадор към Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна, и за актуализиране на списъците на арбитрите и експертите в областта на търговията и устойчивото развитие [2021/1488]
 КОМИТЕТЪТ ПО ТЪРГОВИЯТА,
 като взе предвид Споразумението за търговия между Европейския съюз и неговите държави членки, от една страна, и Колумбия, Перу и Еквадор, от друга страна (наричано по-долу „споразумението за търговия“), и по-специално член 13 от него,
 като има предвид, че:
 (1)
 В съответствие с член 13, параграф 2 , буква ж), подточка vi) от споразумението за търговия Комитетът по търговията може да благоприятства напредъка в постигането на целите на споразумението за търговия посредством предвидените в него изменения на други разпоредби, които подлежат на изменения от Комитета по търговията съгласно изрична разпоредба на споразумението за търговия. Съгласно член 13, параграф 5 от споразумението за търговия при упражняването на някоя от функциите, посочени в същия член, Комитетът по търговията може да приеме всяко едно решение, предвидено в споразумението за търговия.
 (2)
 В Решение No 1/2014 се предвижда приемането на процедурния правилник на Комитета по търговията съгласно с член 13, параграф 1, буква й) от споразумението за търговия.
 (3)
 В Решение No 2/2014 се предвижда приемането на процедурния правилник и кодекса за поведение на арбитрите съгласно член 13, параграф 1, буква з) и член 315 от споразумението за търговия.
 (4)
 В Решение No 3/2014 се предвижда съставянето на списъците на арбитрите съгласно член 304, параграфи 1 и 4 от споразумението за търговия .
 (5)
 В Решение No 4/2014 се предвижда приемането на процедурния правилник на експертната група по търговията и устойчивото развитие съгласно член 284, параграф 6 отспоразумението за търговия.
 (6)
 В Решение No 5/2014 се предвижда създаването на експертна група по въпросите, попадащи в обхвата на дял „Търговия и устойчиво развитие“, съгласно член 284, параграф 3 от споразумението за търговия.
 (7)
 С цел да се вземе предвид присъединяването на Еквадор към споразумението за търговия и необходимостта от актуализиране на списъците на арбитрите и експертите в областта на търговията и устойчивото развитие, решения No 1/2014, No 2/2014, No 3/2014, No 4/2014 и No 5/2014 на Комитета по търговия следва да бъдат съответно изменени,
 ПРИЕ НАСТОЯЩОТО РЕШЕНИЕ:
 Член 1
 Приложението към Решение No 1/2014 на Комитета по търговията ЕС—Колумбия—Перу от 16 май 2014 г. за приемане на процедурния правилник, посочен в член 13, параграф 1, буква й) от Споразумението за търговия между Европейския съюз и неговите държави членки, от една страна, и Колумбия и Перу, от друга страна, се изменя, както следва:
 1)
 Член 1 се изменя, както следва:
 a)
 параграф 1 се заменя със следното:
 „1. Комитетът по търговията, създаден в съответствие с член 12 от Споразумението за търговия между Европейския съюз и неговите държави членки, от